*****

ΚΑΝΟΝΙΣΜΟΣ (ΕΟΚ) αριθ. 447/85 ΤΗΣ ΕΠΙΤΡΟΠΗΣ

της 21ης Φεβρουαρίου 1985

που καθορίζει για τα κράτη μέλη την εκτιμώμενη απώλεια εισοδήματος καθώς και το εκτιμώμενο ποσό της πριμοδότησης που καταβάλλεται ανά προβατίνα για την περίοδο εμπορίας 1984/85

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αρθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 871/84 (2), και ιδίως το άρθρο 15 παράγραφος 10,

Εκτιμώντας:

ότι το άρθρο 5 παράγραφος 1 του κανονισμού (ΕΟΚ) αριθ. 1837/80 πρβλέπει τη χορήγηση πριμοδότησης προκειμένου να αντισταθμιστεί η ενδεχόμενη απώλεια εισοδήματος των παραγωγών προβείου κρέατος·

ότι, κατ' εφαρμογή της παραγράφου 4 του προαναφερόμενου άρθρου και προκειμένου να καταστεί δυνατή η χορήγηση προκαταβολής στους παραγωγούς προβείου κρέατος που είναι εγκατεστημένοι σε μειονεκτικές γεωργικές περιοχές, πρέπει να υπολογισθεί η προβλεπόμενη απώλεια εισοδήματος λαμβάνοντας υπόψη την προβλεπόμενη εξέλιξη των τιμών της αγοράς·

ότι, σύμφωνα με το άρθρο 5 παράγραφος 3 του κανονισμού (ΕΟΚ) αριθ. 1837/80, το ποσό της πριμοδότησης ανά προβατίνα και ανά περιοχή λαμβάνεται πολλαπλασιάζοντας την απώλεια εισοδήματος, που αναφέρεται στην παράγραφο 2 του άρθρου 5, επί ένα συντελεστή που εκφράζει για κάθε περιοχή τη μέση ετήσια κανονική παραγωγή κρέατος αμνού ανά προβατίνα, η οποία εκφράζεται ανά 100 χιλιόγραμμα βάρους σφαγίου· ότι, εντούτοις, για την περιοχή 5 η απώλεια αυτή του εισοδήματος πρέπει να μειωθεί κατά το σταθμισμένο μέσο όρο των μεταβλητών πριμοδοτήσεων που έχουν χορηγηθεί πραγματικά και εκείνων που προβλέπονται για την υπόλοιπη περίοδο εμπορίας 1984/85· ο μέσος όρος αυτός λαμβάνεται σύμφωνα με τις διατάξεις της παραγράφου 6 του ιδίου άρθρου·

ότι, σύμφωνα με το άρθρο 4 παράγραφος 1 του κανονισμού (ΕΟΚ) αριθ. 3007/84 της Επιτροπής (3), η προκαταβολή καθορίζεται σε 30 % του ποσού της προβλεπόμενης πριμοδότησης· ότι, σύμφωνα με το άρθρο 4 παράγραφος 3 του εν λόγω κανονισμού, το ποσό της προκαταβολής καταβάλλεται μόνο αν είναι ίσο ή ανώτερο του ενός ECU·

ότι η Επιτροπή Διαχειρίσεως Προβάτων και Αιγών δεν διατύπωσε γνώμη στην προθεσμία που έθεσε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Διαπιστώνεται διαφορά μεταξύ της τιμής βάσης και της προβλεπόμενης τιμής αγοράς κατά την περίοδο εμπορίας 1984/85 για τις ακόλουθες περιοχές:

1.2 // Περιοχή // Διαφορά σε ECU/100 χιλιόγραμμα // 2 // 30,040 // 3 // 61,040 // 4 // 108,040 // 5 // 147,040 // 6 // 137,040

Άρθρο 2

1. Το εκτιμώμενο ποσό της προμοδότησης που καταβάλλεται ανά προβατίνα και ανά περιοχή είναι το ακόλουθο:

1.2 // Περιοχή // Εκτιμώμενο ποσό της πριμοδότησης που καταβάλλεται ανά προβατίνα σε ECU // 2 // 5,708 // 3 // 14,039 // 4 // 19,447 // 5 // 9,409 // 6 // 24,667

2. Κατ' εφαρμογή του άρθρου 5 παράγραφος 4 του κανονισμού (ΕΟΚ) αριθ. 1837/80, η προκαταβολή που τα κράτη μέλη έχουν τη δυνατότητα να καταβάλουν στους παραγωγούς οι οποίοι είναι εγκατεστημένοι στις μειονεκτικές γεωργικές περιοχές καθορίζεται ως εξής:

1.2 // Περιοχή // Προκαταβολή της

πριμοδότησης που

καταβάλλεται ανά

προβατίνα σε ECU // 2 // 1,747 // 3, από την οποία: Δανία // 4,278 // Κάτω Χώρες // 4,244 // Λουξεμβούργο // 4,309 // Βέλγιο // 4,309 // Γερμανία // 4,176 // 4 // 5,866 // 5 // 2,748 // 6 // 7,435.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Φεβρουαρίου 1985.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 183 της 16. 7. 1980, σ., 1.

(2) ΕΕ αριθ. L 90 της 1. 4. 1984, σ. 35.

(3) ΕΕ αριθ. L 283 της 27. 10. 1984, σ. 28.